REPUBLIKA HRVATSKA

ZADARSKA ŽUPANIJA

OPĆINA PREKO

Općinsko vijeće

Na temelju članka 132. Zakona o gradnji (''Narodne novine'', broj 153/13, 20/17, 39/19 i 125/19) i članka 32. Statuta Općine Preko („Službeni glasnik Općine Preko“ broj 1/18,1/20 i 1/21), a po prethodno pribavljenom mišljenju Turističke zajednice Općine Preko, Općinsko vijeće Općine Preko na \_\_. sjednici održanoj dana \_\_. \_\_\_ 2024. godine, donosi:

O D L U K U

o

privremenoj zabrani izvođenja građevinskih radova

 tijekom turističke sezone na području Općine Preko u 2025. godini

I. UVODNE ODREDBE

Članak 1.

Ovom se Odlukom određuje razdoblje kalendarske godine i vrijeme u kojemu se ne mogu izvoditi zemljani radovi i radovi na izgradnji konstrukcije građevine kao i nadzor nad provedbom ove Odluke.

II. ZABRANA IZVOĐENJA GRAĐEVINSKIH RADOVA

Članak 2.

Građevinskim radovima koji se u smislu ove Odluke zabranjuju smatraju se:

* zemljani radovi (iskop humusa, široki iskop, iskop stepenica, iskop za temelje i građevne jame, iskop rovova za instalacije, iskop kanala i dovodnih jaraka, prijevoz materijala, uređenje temeljnog tla, izrada nasipa, izrada posteljica, izrada klinova uz objekte, deponiranje materijala, utovar, odvoz viška zemlje, istovar, zatrpavanje građevinske jame nakon izvedbe podruma, zemljom od iskopa i sl.) i
* radovi na izgradnji konstrukcije građevne.

Članak 3.

Građevine na koje se sukladno ovoj Odluci odnosi zabrana radova su građevine razvrstane u skupine i to:

- 2.b skupina – građevine za koje se utvrđuju posebni uvjeti, a ne provodi postupak donošenja rješenja o prihvatljivosti zahvata za okoliš, odnosno postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu;

- 3.a skupina – građevine za koje se ne utvrđuju posebni uvjeti;

- 3.b skupina – zgrade stambene namjene čija građevinska (bruto) površina ne prelazi 400 m2 i zgrade poljoprivredne namjene čija građevinska (bruto) površina ne prelazi 600 m2, za koje se ne utvrđuju posebni uvjeti.

Članak 4.

Privremena zabrana izvođenja radova iz članka 2. na građevinama iz članka 3. ove Odluke određuje se po područjima naselja i to:

* od obale do državne ceste D 110 za naselja Preko, Poljana, Sutomišćica i Lukoran
* cijelo građevinsko područje za naselja Ugljan, Ošljak, Rivanj i Sestrunj.

Granica građevinskog područja naselja prikazana je u grafičkom dijelu Prostornog plana uređenja općine Preko.

III. RAZDOBLJE I VRIJEME ZABRANE IZVOĐENJA GRAĐEVINSKIH RADOVA

Članak 5.

Zabrana izvođenja građevinskih radova odnosi se na period od 15. lipnja do 01. rujna u vremenu od 0-24 sata.

Članak 6.

Do dana zabrane izvođenja građevinskih radova u smislu članka 3. ove Odluke investitori koji su radi izvođenja građevinskih radova zauzeli javnu površinu, dužni su istu osloboditi od svih stvari i vratiti u prijašnje stanje.

IV. IZNIMKE OD ZABRANE I OGRANIČENJA IZVOĐENJA GRAĐEVINSKIH RADOVA

Članak 7.

Zabrana iz ove Odluke ne odnosi se na:

1. građevine, odnosno radove za čije je građenje, odnosno izvođenje utvrđen interes Republike Hrvatske,
2. uklanjanje građevina na temelju rješenja građevinske inspekcije ili odluke drugog tijela državne vlasti,
3. građenje građevina, odnosno izvođenje radova u godini u kojoj je odluka stupila na snagu.

V. NADZOR PROVEDBE ODLUKE

Članak 8.

Nadzor nad provedbom ove Odluke obavlja komunalno redarstvo Upravnog odjela za komunalno gospodarstvo, razvoj i EU fondove Općine Preko sukladno odredbama Zakona o građevinskoj inspekciji („Narodne novine“ broj 153/13).

VI. PRIJELAZNE I ZAVRŠNE ODREDBE

Članak 9.

Stupanjem na snagu ove Odluke prestaje važiti Odluka o zabrani obavljanja građevinskih radova za vrijeme turističke sezone („Službeni glasnik Općine Preko“ broj 7/23).

Članak 10.

Ova Odluka objavit će se u „Službenom glasniku Općine Preko“, a stupa na snagu 1. siječnja 2025. godine.

O P Ć I N S K O V I J E Ć E O P Ć I N E P R E K O

KLASA:

URBROJ: 2198/13-01/1-24-3

Preko, \_\_. \_\_\_\_\_ 2024. godine

 Predsjednica Općinskog vijeća

 Ingrid Melada, prof.